Għaqda Mużikali Sant' Elena A.D.1919, Birkirkara l Festa 2019: 4 Mitt Sena Ħidma, Kisbiet, d Flimkien Lejn il-Futur 'Qratorju' ġdid għall-festi tal-Mitt Sena mit-Twaqqif tal-Għaqda Mużikali Sant'Elena Nhar it-Tlieta, 13 ta' Awwissu 2019, l-Għaqda Mużikali Sant'Elena ser tippreżenta għall-ewwel darba l-Oratorju 'Sant'Elena Imperatriċi Awgusta: 1919-2019' fil-Kolleġġjata Bażilika ta' Sant'Elena fis-7pm. Kienet ħolma li nibtet f'moħħi wara li madwar tmien snin ilu, waqt mawra fin-National Gallerv Museum f'Londra, marti u jiena rajna għall-ewwel darba l-pittura ta' Sant'Elena qed toħlom dwar is-Saliba Imqaddes. Xhur ilu, tkellimt dwar ix-xewqa tiegħi mal-Kumitat. Fl-istess ħin u mingħajr ma konna ddiskutejna xejn bejnietna sa' dak il-ħin, Maestro Rav Zammit wera x-xewqa tiegħu li jikkomponi xi ħaġa sostanzjali għal dawn il-festi ta' din is-sena. Waħħadna l-idejat u spiċċajna biex qbilna, bl-approvazzjoni unanima tal-Kumitat, li jinkiteb dan l-Oratorju. Bdejt jien billi ktibt il-kliem kollu (l-lirika) ta' dan l-Oratorju, biċċa xogħol delikata peress li jien kelli f'moħħi li l-ġrajja ta' dan l-Oratorju tkun imżewqa fi kliem sempliċi u f'forma ta' talba u rfilessjoni kontinwa. Fuq kollox, ridt li npoġġi flimkien il-ħajja ta' Sant'Elena mit-tluq tagħha minn Ruma sa' Ġerusalemm fejn sabet is-Saliba tal-Imgħallem mal-istorja tal-Għaqda tul dawn il- mitt sena minn meta twaqqfet. L-Oratorju fih erba' taqsimiet: kull taqsima tirrifletti l-erba' perjodi ta' ħamsa w għoxrin sena tal-istorja tal-Għaqda. Il-ġrajja tal-Oratorju ġġib magħha ċerta drammatiċita' meta Alla, permezz ta' anġlu, iwassal messaġġ lil Elena sabiex tivvjaġġa lejn Ġerusalemm sabiex tiskopri l-post u turi għad-dawl tad-dinja l-għuda tas-salvazzjoni tagħna. L-Oratorju, fil-fatt, huwa djalogu kontinwu bejn il-protaginisti li jien għażilt għal din l-opra mużikali sagra: Elena - is-sopran Rosabelle Bianch; binha Kostantinu — il-baritonu Joseph Lia; l-anġlu tal-Mulej - it-tfajjel Gianluca Abdilla Castillo; l-Isqof Makarju - it-tenur Charles Vincenti; Erminu — il-baxx Louis Andrew Cassar, li huwa l-mejjet li jingħata l-ħajja mill-ġdid hekk kif imissuh mas-salib f'Ġerusalemm; u l-kor - SATB, immexxi minn Abraham D'Amato, li huwa l-vuċi tal-Għaqda tul dan is- seklu. Meta temmejt il-kitba tal-librett, għaddejtu mill-ewwel lil Maestro Rav Zammit sabiex jibda x-xogħol tal-mużika. Flimkien iltqajna bosta drabi, ġentilment f'daru, sabiex jiddiskuti miegħi id-diversi stadji u stili tal-komposizzjoni ta' dan l-Oratorju. Jieħa persważ li min ser ikollu x-xorti li jattendi għal dan l-Oratorju fit- 13 ta' Awwissu, se jkollu madwar sagħtejn ta' mużika li jpaxxu 'l qalb u r-ruħ. Għalija, l-aktar partijiet tal-lirika li laqtuni, u nasal ngħid emozzjonawni sew, kien il-kliem ta' Erminu meta jerġa' jqum għall-ħajja, u kliem Sant'Elena qabel trodd ruħha lil Alla u dduq il-glorja ta' dejjem. In-Narratur - Keith Demicoli - se jkollu interventi qosra iżda ferm importanti f'dan l-Oratorju, għaliex kull intervent huwa daħla għall-erba' taqsimiet ewlenin u jiffukaw fuq ir-rabta bejn il-vokazzjoni ta' Elena u l-iżvilupp storiku tal-Għaqda tagħna. Is-surmast Direttur tal-Banda Sant'Elena, Maestro Joe Vella, se jmexxi l-banda f'din l-okkażjoni ċentrali ta' dawn iċ- ċelebrazzjonijiet, li se jidderieġi wkoll fil-ftuħ ta' din is-serata silta li kkompona huwa stess bħala l-ftuħ ta' dan il-programm għal din l-okkażjoni. Fuq kollox, dan l-Oratorju se joffri opportunita' sabiħa lill-banda tagħna sabiex l-Għaqda terġa' tikkonferma li s-suċċess tagħha matul dan l-ewwel seklu kien il-parti kbira tiegħu dovut għat-talenti kbar li b'mod tassew ġeneruż u b'impenn kontinwu taw tant Surmastrijiet u bandisti sa mill- 1919. Nawguralhom ilkoll Oratorju mimli sodisfazzjonijiet li jagħti ġieħ mistħoqq lill-Għaqda tagħna u jkun rigal ta' siwi lil Birkirkara kollha u lill-Kolleġġjata Elenjana. Ta' min jonnota li l-Għaqda Mużikali Sant'Elena wettqet dan il-proġett bl-għajnuna tal-Kunsill Malti għall-Arti - Komunitajiet President Għaqda Mużikali Sant'Elena Komunitajiet Kreattivi Dan il-proġett hu megħjun mill-Kunsill Malti għall-Arti - Komunitajiet Kreattivi